**TALIJANSKA SREDNJA ŠKOLA – SCUOLA MEDIA SUPERIORE ITALIANA „Leonardo da Vinci“ Buje – Buie**

**OIB: 07225004745**

**OBRAZLOŽENJE 1. IZMJENA I DOPUNA FINANCIJSKOG PLANA ZA 2025. GODINU**

**Sažetak djelokruga rada proračunskog korisnika**

Djelatnost odgoja i obrazovanja u Talijanskoj srednjoj školi – Scuola Media Superiore Italiana „Leonardo da Vinci“ Buje – Buie ostvaruje se na temelju nacionalnog kurikuluma, nastavnih planova i programa, godišnjih izvedbenih kurikuluma Ministarstva znanosti i obrazovanja Republike Hrvatske, Školskog kurikuluma te Zakona o odgoju i obrazovanju u osnovnoj i srednjoj školi kao i Zakona o odgoju i obrazovanju na jeziku i pismu nacionalnih manjina, a s ciljem očuvanja nacionalnog identiteta pripadnika talijanske nacionalne zajednice.

Šifra ustanove je **18-006-502**. Škola ima svojstvo pravne osobe, a upisana je u sudski registar ustanova kod Trgovačkog suda u Pazinu pod matičnim brojem subjekta upisa (MB) 03903150. Osobni identifikacijski broj Škole je **07225004745**. U školskoj godini 2024./2025. srednje školsko obrazovanje na talijanskom jeziku provodi se u programima četverogodišnjeg i trogodišnjeg trajanja za redovne učenike u pet programa obrazovanja: Gimnazija, programi Opća gimnazija i Prirodoslovno matematička gimnazija, Elektrotehnika i računalstvo, strukovni kurikulumi Tehničar za elektroniku i Tehničar za računalstvo, Ekonomija, trgovina i poslovna administracija, zanimanje Komercijalist, Turizam i ugostiteljstvo, zanimanje Konobar JMO te Strojarstvo, zanimanje Automehaničar JMO.

U 15 razrednih odjela, odnosno 24 skupina učenika, upisano je **124** učenika, od čega 54 djevojaka i 70 mladića. U školskoj godini 2024./2025. zaposleno je sveukupno 50 djelatnika. Od 5. rujna 2022. nastava se odvija u rekonstruiranoj i nadograđenoj zgradi škole, na adresi Školski brijeg 1, Buje, Za potrebe odvijanja odgojno obrazovne djelatnosti škola raspolaže sa 16 učionica, 1 praktikumom za ugostiteljstvo, 1 školskom strojarskom radionicom, 1 knjižnicom i 1 višenamjenskim prostorom.

Nastava tjelesne i zdravstvene kulture odvija se u sportskoj dvorani Osnovne škole Mate Balote Buje.

**Obrazloženje općeg dijela**

Izvori financiranja za realizaciju redovne djelatnosti škole za 2025. god. čine sredstva državnog proračuna, decentralizirana i namjenska sredstva Istarske županije, vlastiti prihodi i donacije, sredstva gradova i općina te pomoći od raznih organizacija i institucija.

U 1.Izmjenama je uključen i preneseni višak na skupini 922 u ukupnom iznosu od 10.344,80 eura.

Prihodima Ministarstva znanosti i obrazovanja u iznosu od 1.102.846,00 eura financiraju se plaće djelatnika te materijalna prava radnika koja su uređena Kolektivnim ugovorom, knjige za knjižnicu i naknada za mentorstvo.

Ministarstvo rada, mirovinskog sustava, obitelji i socijalne politike ove godine sufinancira menstrualne higijenske potrepštine sukladno Odluci o kriterijima i načinu dodjele sredstava radi opskrbe školskih ustanova i skloništa za žene žrtve nasilja besplatnim zalihama menstrualnih higijenskih potrepština (KLASA: 011-02/23-01/03; URBROJ: 524-08-04/1-23-2 od 02.02.2023.). Planirana sredstva za 2025. Iznosi 200,69 eura.

Prihodima decentraliziranih i namjenskih sredstva Istarske županije u iznosu od 109.264,70 eura financiraju se redovna djelatnost – minimalni standard, materijalni rashodi po stvarnom trošku, materijalni troškovi iznad standarda (putni troškovi djelatnika i energenti, zakup sportske dvorane, zdravstveni pregledi, osiguranje, zavičajna nastava, održavanje školske zgrade, županijska natjecanja).

Ostali Prihodi čine prihode studentskog servisa te vlastiti prihodi i donacije (Unione Italiana - Talijanska Unija) čime će se financirati opremanje škole, izvan učionička nastava, maturalna zabava, putovanja i ostali slični troškovi što čine ukupnu vrijednost od 50.447,00 EUR.

**Obrazloženje posebnog dijela**

**1. PROGRAM 2201: REDOVNA DJELATNOST SREDNJIH ŠKOLA – MINIMALNI STANDARD**

* 1. **AKTIVNOST A220101 Materijalni rashodi SŠ po kriterijima – minimalni standardi**

Redovna djelatnost financira se u najvećem dijelu iz primljenih decentraliziranih sredstava osnivača, koji se uplaćuju na mjesečnoj razini. Sredstva osnivača na mjesečnoj razini raspodijeljena su na temelju broja učenika i razrednih odjeljenja. Sredstva se prvenstveno koriste za materijalne i financijske rashode, rashode za usluge te za tekuće održavanje škole kako bi se omogućilo nesmetano obavljanje nastavnog procesa.

* 1. **AKTIVNOST A220102 Materijalni rashodi SŠ po stvarnom trošku**

Materijalni rashodi po stvarnom trošku financirani su od strane osnivača IŽ. Rashodi se odnose na troškove električne energije i lož ulja, zakupa sportske dvorane, osiguranja imovine i troškova prijevoza djelatnika na posao, te zdravstvene preglede djelatnika.

* 1. **AKTIVNOST A220103 Materijalni rashodi SŠ - drugi izvori: Unione Italiana – Talijanska Unija**

Donacijama Talijanske vlade, posredstvom Talijanske Unije – Unione Italiana, omogućuje se opremanje škole nastavnim sredstvima, odvijanje sportskih i kulturnih aktivnosti za potrebe škola talijanske nacionalne manjine, stručno usavršavanje nastavnika i stručnih suradnika, provođenje izvan učioničke nastave i ekskurzija.

* 1. **AKTIVNOST A220104 Plaće i drugi rashodi za zaposlene srednjih škola**

Aktivnost uključuje sredstva koja su potrebna za isplatu plaće djelatnicima. Izračunava se na temelju koeficijenta složenosti poslova koji su propisani. Plaće se financiraju sredstvima Ministarstva znanosti i obrazovanja koje se uplaćuju na mjesečnoj razini. MZO financira i materijalna prava radnika koja su uređena kolektivnim ugovorom.

**CILJ USPJEŠNOSTI**

Usklađeno s provedbenim programom Istarske županije 2022.-2025. godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima. Redovno se ulaže u sigurnost učenika i zaposlenika za optimalno funkcioniranje nastavnog procesa i tekuće održavanje postojeće opreme radi sigurnosti djece i zaposlenih. Želi se omogućiti nesmetano i kvalitetno odvijanje odgojno – obrazovnog procesa.

Prioritet škole je kvalitetno obrazovanje i odgoj učenika što ostvarujemo stalnim usavršavanjem nastavnika (seminari, stručni skupovi, sastanci županijskih stručnih vijeća, razmjena dobre prakse putem projekata) i podizanjem nastavnog standarda na višu razinu.

Poticanje učenika na izražavanje kreativnosti, talenata i sposobnosti kroz uključivanje u projekte i natjecanja.

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere ( u HRK) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2201 Redovna djelatnost osnovnih škola - minimalni standard | A220101; A220102; A220103; A220104;  | 1.224.777,60 |
|   |   |   |   |
| **UKUPNO:** | **1.224.777,60 EUR** |

**POKAZATELJI USPJEŠNOSTI**

Temeljem godišnjeg plana i programa rada financiranje se vrši za obavljanje predviđenih aktivnosti. Praćenje uspješnosti broja učenika koji završavaju ovu školu te upisuju željene fakultete ili se odmah po završetku škole zapošljavaju u struci ukazuje na kvalitetan rada naših zaposlenika. Rezultati koje učenici postižu na raznim natjecanjima, susretima i smotrama.

|  |  |  |
| --- | --- | --- |
| **Pokazatelj rezultata** | **Početna vrijednost** | **Ciljne vrijednosti** |
| 2022. | 2023. | 2024. | 2025. |
| Broj učenika upisanih u srednjoškolsko obrazovanje  |  0 | 98 |  100 |  124 | 110  |
| Broj učenika koji su uspješno završili srednjoškolsko obrazovanje  |  0 | 22  | 28 | 26 | 28  |

1. **PROGRAM 2301: PROGRAMI OBRAZOVANJA IZNAD STANDARDA**

**2.1.** **A230101 Materijalni troškovi iznad standarda**

Dio sredstva za financiranje prijevoza radnika, planirana su iznad standarda. Navedena aktivnost se ne financira iz decentraliziranih sredstava.

**2.2. A230162 Naknada za Županijsko stručno vijeće**

Agencija za odgoj i obrazovanje financira rad Županijskog stručnog vijeća. Aktivnost se realizira organizacijom stručnih predavanja i skupova unutar škole.

**2.3. A230165 Učenički servis**

Vlastiti prihodi ostvareni pružanjem usluga učeničkog servisa posredstvom kojeg se učenici zapošljavaju tijekom ljetnih praznika - Sredstva omogućuju kvalitetnije uvjete rada škole, kroz nabavu potrebne opreme i pomoći učenicima, pružaju se učenicima dodatne mogućnosti.

* 1. **A230139 Maturalna zabava**

Škola svečano obilježava završetak srednjoškolskog obrazovanja učenika škole organizacijom maturalne zabave. Maturalna zabava se organizira i financira sredstvima donacija.

* 1. **A230140 Sufinanciranje redovne djelatnosti**

Na temelju Ugovora o korištenju sredstava proračuna Grada Buja za 2024., planirana su sredstva u iznosu od 1.000,00 eura za sufinanciranje projekata škole.

**2.6**. **A230145 Vježbeničke tvrtke za ekonomiste**

Sredstva omogućuju učenicima obrazovnog programa Komercijalist i nastavnicima sudjelovanje na Međunarodnom sajmu vježbeničkih tvrtki. Time se potiče razvijanje vještina, radnih navika, odgovornosti i nagrađuje se rad, zalaganje i uspjeh učenika koji sudjeluju.

**2.7. A230184 Zavičajna nastava**

Ideja o Zavičajnoj nastavi na području Istarske županije te njena implementacija u školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji mlade naraštaje želi upoznati sa šarolikim multikulturnim istarskim identitetom, njenom tradicijom, običajima i poviješću.

* 1. **A230102 Županijska natjecanja**

Omogućuje se učenicima i njihovim mentorima sudjelovanje na županijskim natjecanjima znanja iz nastavnih predmeta. Time se potiče razvijanje vještina, radnih navika, odgovornosti i nagrađuje se rad, zalaganje i uspjeh učenika koji sudjeluju

* 1. **A230189 Mentorstvo**

Za potrebe polaganja Državnog stručnog ispita bilo je potrebno oformiti Povjerenstvo. Jedan od članova Povjerenstva mentor je pripravniku odnosno kandidatu/nastavniku koji polaže stručni ispit. Mentor pripravniku nastavnik je iste struke koju ima pripravnik, a pošto su postojali svi uvjeti, mentor je imenovan u ovoj školi u kojoj je pripravnik i stažirao.

**CILJ USPJEŠNOSTI:**

Usklađeno s provedbenim programom Istarske županije 2022.-2025. godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima.

Praćenje uspješnosti velikog broja učenika koji završavaju ovu školu te upisuju željene fakultete ili se odmah po završetku škole zapošljavaju u struci ukazuje na kvalitetan rada naših zaposlenika. Rezultati koje učenici postižu na raznim natjecanjima, susretima i smotrama. Njegujemo stvaralaštvo, kreativnost, tradiciju i pružamo stručnu pomoć za što kvalitetniji osobni razvoj svakog učenika. Kroz projektne aktivnosti nastojimo da učenici razviju vještine i znanja potrebne za što lakše daljnje školovanje i pronalaženja radnog mjesta na tržištu rada.

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere ( u HRK) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2301 Programi obrazovanja iznad standarda | A 230101;A230102; A230139; A230140 A230145;A230162, A230165;A230176, A230184; A230189 | 25.014,79 |
|   |   |   |   |
| **UKUPNO:** | 25.014,79 EUR |

**POKAZATELJI USPJEŠNOSTI:**

Kroz programe omogućuje se djeci provedba osiguranja i poboljšanja dostupnosti obrazovanja, omogućuje se djeci normalan rad te posebice djeci sa teškoćama u razvoju, izlaganje analize i sinteze obrađenog gradiva te prezentacija istog, suradnja sa vanjskim suradnicima, sudjelovanje na Županijskim natjecanjima, Međunarodnom sajmu vježbeničkih tvrtki i Festivalu zavičajnosti provodi se u razdobljima 2022.-2025.

|  |  |  |
| --- | --- | --- |
| **Pokazatelj rezultata** | **Početna vrijednost** | **Ciljne vrijednosti**  |
| 2022. | 2023. | 2024. | 2025. |
| Broj učenika koji su sudjelovali na županijskim natjecanjima  | 0  | 6 | 10 | 11 | 10 |
| Broj učenika koji pohađaju program zavičajnosti  |  0 | 14 | 15 | 24 | 15 |

1. **PROGRAM 2302: PROGRAMI OBRAZOVANJA IZNAD STANDARDA**

**A230209 Menstrualne higijenske potrepštine**

Provođenjem programa A230209 Menstrualne higijenske potrepštine učenice će moći, u slučaju potrebe, zatražiti besplatni ulošci. Za provođenje aktivnosti A230209 Menstrualne higijenske potrepštine visina sredstava je 200,69 eura.

**A230213 Fakultativni program: škola i zajednica**

Fakultativni predmet „Škola i zajednica“, uvodi se po prvi puta u šk.god. 2024/2025. Namijenjen je prvenstveno učenicima drugih i trećih razreda srednje škole, a biti će realiziran od strane dvaju nastavnica koje će voditi dvije grupe učenika, a svaka skupina biti će financirana od strane Istarske županije, osnivača, u podjednakom iznosu. Cilj predmeta/projekta je potaknuti spoznaju među učenicima o tome što znači aktivno građanstvo te kako pristupiti rješavanju problema u zajednici.

**A230219 Uzorkovanje vode i izrada procjene rizika vodovodne mreže**

Donošenjem *Pravilnika o kontroli parametara kućne vodoopskrbne mreže potrošača i drugih sustava od javnozdravstvenog značaja te planu i programu edukacije svih dionika* („Narodne novine“, broj 43/24), škola je dužna pristupiti izradi te izraditi Procjenu rizika kućne vodoopskrbne mreže prioritetnog objekta, za što će biti angažiran Nastavni zavod za javno zdravstvo Istarske županije. Ujedno, osnivač je za tu namjenu odobrio i predvidio u Proračunu dodatna sredstva za izradu navedene Procjene, a u toku drugog polugodišta šk.god. 2024/2025. predviđen je i zakazan prvi obilazak objekta.

**CILJ USPJEŠNOSTI:**

Škola donosi Godišnji plan i program rada za tekuću školsku godinu i Školski kurikulum usklađeno sa odredbama Zakona o odgoju i obrazovanju u osnovnoj i srednjoj školi. Planovi se donose za školsku godinu te to može biti uzrok odstupanja od usvojenih financijskih planova. Cilj ovog programa je omogućiti učenicima bolju i kvalitetnu nastavu.

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere ( u HRK) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2302 Programi obrazovanja iznad standarda | A230209, A230213, A230219 | 3.578,79 |
| **UKUPNO:** | 3.578,79 EUR |

**POKAZATELJI USPJEŠNOSTI**

Provođenjem programa A230204 Provedba kurikuluma, Učenicima i zaposlenicima omogućeno je kvalitetnije provođenje odgojno-obrazovne djelatnosti, kvalitetnije svladavanje nastavnog gradiva putem instrumenata kojim škola raspolaže, a učenicima se tako pruža bolji pristup i lakše savladavanje nastavnog procesa.

Provođenjem programa A230209 Menstrualne higijenske potrepštine, učenice će moći u slučaju potrebe, zatražiti besplatne uloške.

|  |  |  |
| --- | --- | --- |
| **Pokazatelj rezultata** | **Početna vrijednost** | **Planirana sredstva u proračunu Istarske županije** |
| 2022. | 2023. | 2024. | 2025. |
| Broj djece koje pohađaju školu  | 0 | 98 | 100 | 124 | 110  |
| Broj nastavnog osoblja  |  0 | 45  | 45  | 50 | 45  |

1. **PROGRAM 2402: INVESTICIJSKO ODRŽAVANJE SREDNJIH ŠKOLA**

**A240201 Investicijsko održavanje SŠ-min. standard**

Sufinanciranje IŽ za rashode tekućeg održavanja školske zgrade (mjesečni servis dizala, održavanje alarm sustava, zaštita na radu, intervencije i popravci) ukupno planirana sredstva za 2024. godinu iznose 3.417,86 eura.

**CILJ USPJEŠNOSTI:**

Cilj uspješnosti je osigurati nesmetan, kvalitetan i siguran rad školske ustanove.

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere ( u HRK) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2402 Investicijsko održavanje SŠ-min.standard | A240201 | 1.475,00 |
| **UKUPNO:** | 1.475,00 EUR |

**POKAZATELJ USPJEŠNOSTI**

Izvršeno je redovito održavanje i intervencije sustava tehničke zaštite, čime su osigurani sigurni uvjeti za rad. Izvršava se redovito održavanje i servisiranje podizne platforme čime su osigurani uvjeti za rad.

Izvršene su aktivnosti s područja zaštite na radu, s područja zaštite od požara, zaštite okoliša, tehničkih ispitivanja, a u skladu sa zakonskim propisima čime su osigurani sigurni uvjeti za rad.

|  |  |  |
| --- | --- | --- |
| **Pokazatelj rezultata** | **Početna vrijednost** | **Planirana sredstva u proračunu Istarske županije** |
| 2022. | 2023. | 2024. | 2025. |
| Broj djece koje pohađaju školu  | 0 | 98 | 100 | 124 | 110  |
| Broj nastavnog osoblja  |  0 | 45  | 45  | 50  | 45  |

**CILJ USPJEŠNOSTI:**

Ciljevi su omogućiti učenicima i zaposlenicima i suvremene sigurne uvjete rada u svrhu realizacije nastavnog plana i programa i školskog kurikuluma te odvijanje odgojno-obrazovne djelatnosti u primjerenim i sigurnim prostornim i materijalnim uvjetima te sukladno državnom pedagoškom standardu

1. **PROGRAM 2406: OPREMANJE U SREDNJIM ŠKOLAMA K240601, K240602, K240604**

**K240602 Opremanje biblioteke**

Opremanje škole potrebnom opremom u skladu s potrebama koje se pojavljuju tijekom godine u odgojno-obrazovnoj djelatnosti.

Program Opremanje u srednjim školama odnosi se na Školski namještaj i opremu i Opremanje biblioteke, odnosno na rashode za nabavu nefinancijske imovine, a u svrhu poboljšanja materijalnih uvjeta za izvođenja nastave.

**CILJ USPJEŠNOSTI:**

Planirana sredstva za realizaciju ovog programaiznose 910,00 eura.

Cilj programa je opremanje nastavnika, djelatnika i učenika potrebnom opremom za izvođenje nastave te poboljšanje materijalnih uvjeta za izvođenje nastave. Nabava računalne opreme, zvučnika, sportske opreme i rekvizita.

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere ( u HRK) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2406 Opremanje u SŠ | K240602,  | 910,00 |
| **UKUPNO:** | 910,00 EUR |

**POKAZATELJ USPJEŠNOSTI**

Putem donacija Talijanske vlade posredstvom Talijanske Unije – Unione Italiana i Tršćanskog narodnog učilišta – Università Popolare di Trieste, nabavlja se potrebna oprema, a prema prijedlozima i potrebama nastavnika za poboljšanje uvjeta rada u odgojno-obrazovnom procesu.

|  |  |  |
| --- | --- | --- |
| **Pokazatelj rezultata** | **Početna vrijednost** | **Planirana sredstva u proračunu Istarske županije** |
| 2022. | 2023. | 2024. | 2025. |
| Broj djece koje pohađaju školu  | 0 | 98 | 100 | 124 | 110  |
| Broj nastavnog osoblja  |  0 | 45  | 45  | 50  | 45  |

1. **PROGRAM 9213: EU projekti u školstvu**

**T921301 Erasmus +**

Krajem šk.god. 2023/2024 zajedno sa partnerima iz sedam (7) zemalja, te lead partnerom iz Rima/Italija, škola sudjeluje u longitudinalnom Erasmus+ projektu naziva: NeVE Art/action: Creating a common feeling among teenagers for a New Vision of Europe.

Šifra ugovora projekta je: **2023-1-IT02-KA220-SCH-000151840**.

**CILJ USPJEŠNOSTI:**

Cilj projekta je pratiti kroz tri nastavne godine kako se razvija kritičko razmišljanje jedne generacije, a sve to na primjeru književnog prikaza života i djela Sv. Franje Asiškog, ali ne u smislu vjere, već kao jednog od prvih ekonomista, borca za zaštitu ljudskih prava te jednog od prvih ambijentalista. U projekt je uključen posredno jedan cijeli razred gimnazije, a neposredno svi učenici škole koji pristupaju ispunjavanju anketa i upitnika koje se redovito objavljuju.

Jednom godišnje tiska se Almanah/Godišnjak sa statističkim prikazom rezultata iz dobivenih odgovora – tiskan na svim jezicima zemalja koje sudjeluju u projektu. Isto tako, svaka zemlja partner, pripremiti će kazališni komad, sa prikazom jednog od djela koje lead partner odabere.

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere ( u HRK) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 9213 EU projekti u školstvu | T921301  | 17.347,01 |
| **UKUPNO:** | 17.347,01 EUR |